  Виталий Пронин Озьы ик куноос но асьсэлэн ужан амалъёссы сярысь веразы.Дышетон удысысь йӧскалык ужпумъёсты тодон-эскеронъя институт Пичи Пурга ёросысь Гожня нылпи садэн валче ортчытӥз шаерысьтымы но Татарстанысь нылпи садъёсын ужасьёс понна семинар. Гожня нылпи сад институтлэн выльзэ пыӵатонъя площадкаез луэ. Институтын ужасьёс Елена Николаева, Анна Бородина но Галина Васильева татын покчиосын ужанъя «Зарни бугор» выль программаенызы тодматӥзы.Озьы ик куноос но асьсэлэн ужан амалъёссы сярысь веразы.- Гожняослы синмаськыса быримы, - вера Алнашысь «Родничок» нылпи садэн кивалтӥсь Ольга Ишматова. -  Милемды соос шуныт но капчи мылкыдын пумитазы. Шӧдӥське, быгато ужаны но, шулдыръяськыны но. Нылпи садэ пырыку ик, син шоры йӧто нылпиослэн киужъёссы, туж чебер лэсьтэмын площадказы. Воспитательёс нылпиосын ӵош занятиос возьматӥзы. Шумпотыса кылзоно, пиналъёссы ваньзы ик удмурт кылын верасько. Таӵе семинар радъямзы понна бадӟым тау шуэммы потэ Дышетон удысысь йӧскалык ужпумъёсты тодон-эскеронъя институтын ужасьёслы но. Ми соосын ӵош тыршиськомы. «Шудон дунне» программамес электрон вариантэн лэсьтӥм ини. ми, нылпи садын ужасьёс, азьло аръёсы сямен йыромыса ум ветлӥське ни, федеральной стандартъёслэн  куронъёссыя пӧртэм программаосын ужаськом. Семинаре пыриськемъёс.Семинарез йылпумъяса, гожня пиналъёс  кырӟаны-вераны но кылбур лыдӟыны быгатэмзэс возьматӥзы. Нылпиос борды мыло-кыдо итӥськизы мӧйыос но - «Гожна кенакъёс» вашкала кырӟанъёсты быдэстӥзы. Артэ Эгра гуртысь нылкышноослэн «Мылкыд» ансамбльзы но ваньмызлы ӟеч но задор мылкыд кузьмаз.Паймоно, кызьы «Зарни бугор» программаез улонэ пыӵатон но нылпи садъёсы вӧлмытон борды биниськизы вашкала сямъёс но туала малпаськонъёс.Любовь Тихонова Туспуктэм: udmniino.ru   Теги: дышетон Школа  